ТЭРЫ АДЫГЭР

Тэры адыгэу къэнагъэр,
Хэти изакъу.
Сакъэу тэзекlо. Чlэнагъэр
Шъаджи ихьакъ.

Тыери хьафэу, ау лъагэу
Зэ зытэlэт.
Дунэе мафэм щылъагъоу
Огум тыкlэт.

Е тыкъефэхы, цэрыцэу
Тызэхэтакъу.
Къаргъори нэфыри шlуцlэу
Тагъэбыракъ.

Джэгум тыхэтэу тэгъае
Ти гъашlэ гъогу.
Джыри зы ом тыдэкlуае,
Текlу ыбгъэгу.

Тхьэр тибысыма? Гъунэнчъыр,
Теплъмэ тазфагу.
Пкlэнчъэ, къытеомэ, пкlэнчъэ
Жъуагъомэ агу.

Къаджэ чlычlэгъэр, мэгырзы -
Ар Саусырыкъу.
Шыгур пхъэlашэм ефырзы,
Ар фыримыкъу.